《朱可肥陈西老徐灵渊携酒饯别饮罢以周兴嗣千》
宋代·徐照

岁晚风雾寒，用事有青女。
滕六更无赖，冰花斗欲舞。
狭坐夜生棱，叉袖手难距。
百草尽晦寂，虫虺亦蛰户。
于何梅山翁，遥遥作行旅。
耳热呼卢仝，此意何自语。
渊明古达者，饥逐亦无处。
诗老知我忧，相暖且樽俎。
鼎足吟清诗，龙蛇动盈楮。
参昴挂屋角，呼儿更撚炬。
古来回并难，发明各何许。
飞雁度荒塞，新梅耿平楚。
相思续君诗，亦足慰心绪。

作者简介：徐照（?～1211）南宋诗人。字道晖，一字灵晖，自号山民，永嘉（今浙江温州）人。家境清寒，一生未仕，布衣终身，以诗游士大夫间，行迹扁及今湖南、江西、江苏、四川等地。宁宗嘉定四年卒。徐照是“永嘉四灵”之一，其诗宗姚合、贾岛，题材狭窄，刻意炼字炼句。据叶适说，他是“四灵”中首先反对江西派而提倡晚唐诗的诗人。他主要写近体诗，五律尤多。徐照一生有三种爱好：嗜苦茗、游山水、喜吟咏。死后朋友出钱为他安葬。